Diari Oficial de la Generalitat Valenciana


Sumari del DOGV 8043, del 19-05-2017 (2017/4259)

RESOLUCIÓ de 16 de maig de 2017, del director general de Centres i Personal Docent, per la qual s'amplia el termini de presentació de sol·licituds de les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana per al curs escolar 2017-2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8043

Data del DOGV
:   19-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4259


Data del document
:   16-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 16 de maig de 2017, del director general de Centres i Personal Docent, per la qual s'amplia el termini de presentació de sol·licituds de les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana per al curs escolar 2017-2018. [2017/4259]  
Mitjançant l'Ordre 27/2016, de 14 de juny, de la Conselleria d'Educació, Investigació, Cultura i Esport, s'estableixen les bases reguladores de les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana (Bo Infantil), publicada en el DOCV 7806, de 15 de juny de 2016.  
  
Per Resolució de 28 d'abril de 2017, de la Conselleria d'Educació, Investigació, Cultura i Esport, es convoquen les ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana per al curs escolar 2017-2018 (DOGV 8031, 3 de maig).  
En l'apartat quart, punt 1, de la dita resolució, s'estableix el termini de presentació de sol·licituds per part de les famílies i, en el seu apartat sisé, punt 2, el de tramitació de les sol·licituds per part dels centres educatius.  
Atesa la repercussió social i econòmica d'aquestes ajudes, en què participen un nombre elevat de sol·licitants, així com de centres, i en la mesura que amb una ampliació dels terminis assenyalats en el paràgraf anterior no es perjudiquen drets de tercers, es fa necessari ampliar els dits terminis, tot això de conformitat amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques.  
Així, d'acord amb el que preveu el punt 2 de la disposició final tercera de l'Ordre 27/2016, de 14 de juny, abans mencionada, resolc:  
  
Primer  
Ampliar, fins al dia 2 de juny de 2017, el termini de presentació per part de les famílies de les sol·licituds d'ajudes econòmiques destinades a l'escolarització en les escoles i centres d'Educació Infantil de primer cicle de la Comunitat Valenciana (Bo Infantil), per al curs escolar 2017-2018.  
  
Segon  
Ampliar, fins al dia 6 de juny de 2017, el termini de tramitació de les dites sol·licituds per part dels centres, d'acord amb el procediment establit en l'apartat sisé de la resolució de convocatòria d'aquestes ajudes.  
  
Tercer  
Publicar la present resolució en el Diari Oficial de la Generalitat Valenciana, als efectes previstos en l'article 32 i 41 de la Llei 39/2015, d'1 d'octubre, del procediment administratiu comú de les administracions públiques.  
  
La present resolució no és susceptible de recurs, sense perjudici del que siga procedent contra la resolució que pose fi al procediment, d'acord amb el que disposa l'article 32.3 de la Llei 39/2015, d'1 d'octubre.  
  
València, 16 de maig de 2017.- El director general de Centres i Personal Docent: José Joaquín Carrión Candel.